User:Meiteiwiki

Lamtai thangja

 ꯂꯝꯇꯥꯒꯤ  ꯑꯍꯥꯟꯕꯥ  ꯊꯥꯡꯖꯥ  ꯅꯨꯃꯤꯇꯥ  ꯁꯔꯣꯏ  ꯈꯥꯡꯈꯤꯕꯒꯤ  ꯋꯥꯔꯤ 

ꯃꯊꯥꯏ    ꯊꯥꯏꯅꯥ    ꯃꯃꯥꯉꯩꯗꯥ    ꯑꯩꯈꯣꯏꯒꯤ   ꯂꯩꯄꯥꯛ    ꯑꯁꯤ   ꯁꯔꯨꯛ   ꯇꯔꯦꯠ   ꯊꯣꯛꯅꯥ  ꯈꯥꯏꯗꯣꯛꯇꯨꯅꯥ  ꯂꯝ  ꯂꯝꯁꯤꯡ  ꯑꯗꯨꯒꯤ  ꯅꯤꯡꯊꯧ  ꯑꯃꯃꯝ  ꯄꯥꯟꯗꯨꯅꯥ  ꯂꯩꯔꯝꯃꯤ  ꯫  ꯀꯣꯅꯊꯪꯗꯥ  ꯳꯳ ꯁꯨꯕꯥ   ꯆꯍꯤ  ꯆꯥꯗꯥ  ꯃꯉꯥꯡ  ꯁꯂꯥꯏꯒꯤ  ꯆꯤꯡꯉꯨ  ꯅꯣꯡꯗꯥ  ꯂꯥꯏꯔꯦꯟ  ꯄꯥꯈꯪꯕꯥ  ꯀꯧꯕꯥ  ꯑꯃꯅꯥ  ꯃꯉꯥꯡ ꯅꯤꯡꯊꯧ   ꯑꯣꯏꯗꯨꯅꯥ   ꯄꯜꯂꯝꯃꯤ  ꯫  ꯃꯍꯥꯛꯅꯥ   ꯄꯥꯟꯕꯥ   ꯃꯇꯝꯗꯥꯒꯤ  ꯂꯩꯄꯥꯛ  ꯷  ꯑꯁꯤ  ꯑꯃꯇꯥ ꯑꯣꯏꯅꯥ  ꯄꯨꯟꯁꯤꯟꯗꯨ  ꯂꯩꯄꯥꯛ  ꯑꯃꯈꯛꯇꯥ  ꯑꯣꯏꯈꯤ ꯫  ꯅꯣꯡꯗꯥ  ꯂꯥꯏꯔꯦꯜ  ꯄꯥꯈꯪꯕꯅꯥ  ꯅꯥꯟꯕꯥ  ꯃꯇꯝ ꯑꯁꯤꯗꯥ   ꯂꯩꯄꯥꯛ   ꯑꯁꯤ   ꯃꯔꯥ   ꯇꯞꯅꯥ   ꯅꯨꯉꯥꯏ   ꯌꯥꯏꯕꯤ   ꯃꯔꯥꯡ  ꯀꯥꯏꯅꯥ  ꯆꯍꯣꯡ  ꯉꯥꯍꯣꯡꯅꯥ  ꯄꯥꯜꯂꯝꯃꯤ  ꯫  ꯑꯄꯨꯟꯕꯥ   ꯂꯩꯕꯥꯛ   ꯑꯁꯤꯒꯤ   ꯅꯤꯡꯊꯧ   ꯑꯣꯏꯅꯥ   ꯄꯥꯜꯂꯤꯕꯥ   ꯏꯕꯨꯙꯧ   ꯑꯁꯤꯒꯤ  ꯂꯩꯃꯔꯦꯟ    ꯑꯣꯏꯔꯤꯕꯤ   ꯏꯕꯦꯟꯙꯧ    ꯑꯗꯨꯒꯤ   ꯃꯃꯤꯡꯗꯤ   ꯂꯥꯏꯁ꯭ꯅꯥ   ꯀꯧꯔꯝꯃꯤ   ꯫   ꯅꯣꯡꯃ   ꯂꯩꯃꯔꯦꯅꯕꯤ  ꯂꯥꯏꯁ꯭ꯅꯥꯅꯥ  ꯆꯤꯡꯉꯨ  ꯅꯣꯡꯗꯥ  ꯂꯥꯏꯔꯦꯟ  ꯄꯥꯈꯪꯕꯒꯤ  ꯃꯐꯝꯗꯥ   ꯀꯔꯤꯒꯨꯝꯕꯥ  ꯋꯥꯐꯝ  ꯈꯔꯥ  ꯍꯥꯏꯖꯔꯝꯃꯤ  ꯫  ꯃꯗꯨꯗꯤ -  ꯍꯩ   ꯏꯕꯨꯡꯉꯣ  ꯀꯪꯂꯩ  ꯄꯤꯕꯥꯔꯦꯂ  ꯑꯊꯣꯏꯕꯕꯨ  ꯅꯍꯥꯛꯀꯤ ꯅꯐꯝꯗꯥ ꯅꯅꯥꯏ   ꯑꯣꯏꯕꯤ   ꯑꯩꯍꯥꯛꯅꯥ   ꯀꯔꯤꯒꯨꯝꯕꯥ  ꯋꯐꯝ   ꯑꯃꯇꯥ   ꯍꯥꯏꯖꯒꯦꯕꯥ   ꯍꯥꯏꯔꯛꯏ  ꯫  ꯃꯅꯥꯏ  ꯑꯣꯏꯕꯤ   ꯂꯥꯏꯁ꯭ꯅꯥꯒꯤ   ꯋꯥꯐꯝꯗꯨꯕꯨ   ꯇꯥꯔꯒꯥ  ꯅꯣꯡꯗꯥ  ꯂꯥꯏꯔꯦꯟ  ꯄꯥꯈꯪꯕꯅꯥ  -   ꯌꯣꯏꯕꯨ  ꯈꯣꯏꯃꯣꯝ ꯏꯁꯥꯅꯧ   ꯅꯍꯥꯛꯄꯨ   ꯑꯩꯒꯤ   ꯏꯐꯝꯗꯥ   ꯀꯔꯤ   ꯍꯥꯏꯅꯤꯡꯕꯥ   ꯂꯩꯕꯒꯦ   ꯍꯥꯏꯌꯨ   ꯍꯥꯏꯌꯨ    ꯍꯥꯏꯅꯥ   ꯌꯥꯕꯤꯔꯛꯂꯃꯤ  ꯫  ꯃꯇꯝ  ꯑꯗꯨꯗꯥ   ꯂꯥꯏꯁ꯭ꯅꯥꯅꯥ   -    ꯍꯥꯏ   ꯏꯕꯨꯉꯣ  ꯅꯍꯥꯛꯀꯤ   ꯅꯪꯉꯥꯏ   ꯅꯁꯦꯜ  ꯑꯃꯗꯤ   ꯅꯔꯨꯄ   ꯅꯄꯤꯖꯥ   ꯑꯣꯏꯗꯨꯅꯥ   ꯂꯩꯔꯤꯕꯥ   ꯂꯥꯏꯕꯨꯡꯊꯧ   ꯹  ꯂꯥꯏꯅꯨꯔꯥ  ꯷  ꯂꯝꯃꯥꯕꯥ   ꯇꯨꯃꯥꯕ ꯥ ꯂꯝꯁꯦꯅ  ꯇꯨꯁꯦꯅꯕꯥ  ꯂꯝꯉꯥꯛ  ꯇꯨꯡꯉꯥꯛꯄꯥ    ꯁꯔꯣꯏ ꯉꯥꯔꯣꯏ   ꯄꯨꯝꯅꯃꯛ   ꯌꯥꯑꯣꯅꯥ   ꯈꯣꯏꯌꯨꯝ  ꯂꯥꯏꯌꯥꯝ  ꯍꯥꯏꯅꯥ  ꯂꯩꯔꯤꯕꯥ   ꯂꯥꯏꯌꯥꯝꯁꯤꯡꯕꯨ  ꯅꯅꯥꯏ  ꯑꯣꯏꯕꯤ  ꯑꯩꯍꯛꯅꯥ   ꯀꯣꯔꯧ  ꯅꯨꯃꯤꯠ  ꯑꯃꯇꯥ  ꯁꯛꯈꯪ   ꯃꯥꯏꯈꯪꯅꯖꯕꯥ   ꯑꯩꯏꯅꯥ  ꯆꯥꯛ  ꯆꯔꯥ  ꯑꯃꯇꯥ   ꯀꯧꯖꯒꯦ,   ꯏꯕꯨꯉꯣ   ꯅꯍꯥꯛꯅꯥ   ꯅꯅꯥꯏꯅꯨꯕꯤ  ꯑꯩꯍꯥꯛꯅꯥ  ꯅꯤꯡꯖꯔꯤꯕꯥ  ꯑꯁꯤꯗꯗꯤ  ꯌꯥꯕꯤꯌꯨ   ꯍꯥꯏꯖꯔꯝꯃꯤ  ꯃꯁꯥꯅꯧ  ꯂꯥꯏꯁ꯭ꯅꯥꯒꯤ  ꯋꯥꯐꯝ  ꯑꯗꯨꯕꯨ  ꯇꯥꯔꯒꯥ  ꯆꯤꯡꯉꯨ  ꯅꯣꯡꯗꯥ  ꯂꯥꯏꯔꯦꯟ  ꯄꯥꯈꯪꯕꯅꯥ  -   ꯏꯕꯦꯝꯃꯥ  ꯅꯍꯥꯛꯅꯥ  ꯅꯤꯡꯂꯤꯕꯥ  ꯑꯗꯨ   ꯅꯅꯤꯡ  ꯇꯝꯅꯥ  ꯄꯥꯡꯊꯣꯛꯆꯔꯣ   ꯍꯥꯏꯅꯥ   ꯍꯥꯏꯕꯤꯈꯤ  ꯫  ꯃꯕꯨꯡꯉꯣꯒꯤ  ꯌꯥꯊꯪ  ꯐꯪꯂꯕꯗꯥ  ꯆꯀꯧꯕꯒꯤ  ꯅꯨꯃꯤꯠ  ꯑꯃꯥ  ꯂꯦꯞꯇꯨꯅꯥ  ꯂꯥꯏꯁ꯭ꯅꯥꯅꯥ  ꯈꯣꯏꯌꯨꯝ  ꯂꯥꯏꯌꯥꯝꯁꯤꯡꯒꯤ  ꯃꯐꯝꯗꯥ  ꯍꯥꯏꯔꯛꯏ  -   ꯆꯤꯡꯉꯨ  ꯑꯩꯒꯤ  ꯏꯉꯥꯏꯔꯣꯏ  ꯈꯣꯏꯌꯨꯝ  ꯑꯩꯒꯤ  ꯌꯥꯊꯪꯂꯣꯏ  ꯈꯣꯏꯌꯨꯝ  ꯂꯥꯏꯌꯥꯝ  ꯅꯈꯣꯏꯒꯥ  ꯂꯩꯃꯔꯦꯟꯕꯤ  ꯑꯩꯍꯥꯛꯀꯥ  ꯁꯛꯈꯪ   ꯃꯥꯏꯈꯪꯅꯕꯥ  ꯑꯣꯏꯅꯥ  ꯇꯔꯥ  ꯆꯥꯛꯂꯦꯟ  ꯑꯃꯇꯪ  ꯆꯥꯃꯤꯅꯁꯤ  ꯍꯥꯏꯗꯨꯅꯥ  ꯂꯩꯃꯔꯦꯟ  ꯑꯣꯏꯕꯤ  ꯑꯩꯍꯥꯛꯅꯥ  ꯂꯥꯛꯂꯤꯕꯥ  ꯀꯔꯧ  ꯅꯨꯃꯤꯠ  ꯊꯥꯡꯖ  ꯁꯤꯗꯥ  ꯆꯥꯛ  ꯆꯥꯔꯥ  ꯑꯃꯇꯪ   ꯁꯤꯟꯖꯔꯤꯌꯦ,  ꯃꯁꯤꯗꯥ  ꯂꯥꯏꯌꯥꯝꯁꯤꯡꯅꯥ   ꯁꯣꯏꯗꯅꯥ   ꯂꯥꯛꯄꯤꯗꯨꯅꯥ  ꯆꯥꯛ  ꯆꯥꯕꯥ   ꯑꯁꯤꯕꯨ   ꯌꯥꯑꯣꯕꯤꯌꯨ  ꯍꯥꯏꯈꯤ  ꯫  ꯆꯤꯡꯉꯨ  ꯈꯣꯏꯌꯨꯝ  ꯂꯥꯏꯌꯥꯝꯁꯤꯡꯁꯨ  ꯂꯥꯏꯁ꯭ꯅꯥꯒꯤ  ꯋꯐꯝ  ꯑꯗꯨ  ꯍꯔꯥꯑꯣ  ꯍꯔꯥꯑꯣ  ꯌꯥꯔꯗꯨꯅꯥ  ꯂꯥꯏꯁ꯭ꯅꯥꯅꯥ  ꯆꯥꯛ  ꯀꯧꯔꯤꯕꯥ   ꯅꯨꯃꯤꯠ   ꯑꯗꯨꯗꯥ   ꯆꯥꯛ   ꯆꯥꯕꯥ   ꯂꯛꯅꯈꯤ   ꯫   ꯑꯁꯨꯝꯅꯥ   ꯈꯣꯏꯌꯨꯝ   ꯂꯥꯏꯌꯥꯝꯁꯤꯡꯕꯨ   ꯆꯥꯀꯧꯈꯤꯕꯥ  ꯅꯨꯃꯤꯠ  ꯑꯗꯨ  ꯂꯝꯇꯥ  ꯊꯥꯒꯤ  ꯊꯥꯡꯖ  ꯑꯍꯥꯟꯕꯥ  ꯑꯣꯏꯈꯤꯑꯦ  ꯫  ꯑꯃꯗꯤ  ꯆꯥꯛ  ꯇꯣꯛꯂꯕꯥ  ꯃꯇꯨꯡꯗꯥ  ꯂꯩꯃꯔꯦꯟꯕꯤ  ꯂꯥꯏꯁ꯭ꯅꯥꯒꯤ   ꯃꯐꯝꯗꯥ   ꯃꯈꯣꯏꯕꯨ   ꯅꯨꯃꯤꯠ   ꯑꯗꯨꯗꯥ   ꯆꯥꯛ   ꯄꯤꯖꯔꯤꯕꯥ  ꯑꯗꯨꯒꯨꯝꯅꯥ   ꯆꯍꯤ   ꯈꯨꯗꯤꯡꯒꯤ   ꯅꯨꯃꯤꯠ   ꯑꯗꯨꯗꯥ   ꯆꯥꯀꯧꯕꯤꯌꯨ   ꯍꯥꯖꯔꯝꯃꯤ  ꯫  ꯆꯤꯡꯉꯨ   ꯅꯣꯡꯗꯥ  ꯂꯥꯏꯔꯦꯟ   ꯑꯃꯗꯤ   ꯂꯥꯏꯔꯦꯝꯕꯤ   ꯂꯥꯏꯁ꯭ꯅꯥ   ꯑꯅꯤꯅꯁꯨ   ꯂꯥꯏꯌꯥꯝꯁꯤꯡꯅꯥ   ꯍꯥꯏꯖꯔꯤꯕꯥ   ꯑꯗꯨꯕꯨ  ꯌꯥꯕꯤꯈꯤ    ꯫    ꯍꯥꯏꯅꯈꯤꯕꯒꯤ    ꯃꯇꯨꯡ    ꯏꯟꯅꯥ    ꯃꯕꯨꯡꯉꯣ    ꯃꯕꯦꯝꯃꯥ    ꯑꯅꯤꯅꯥ    ꯈꯣꯏꯌꯨꯝ   ꯂꯥꯏꯌꯥꯝꯁꯤꯡꯕꯨ  ꯆꯍꯤ  ꯀꯨꯝꯖꯥ  ꯈꯨꯗꯤꯡꯒꯤ  ꯇꯠꯄꯥ  ꯀꯥꯡꯕꯥ  ꯂꯩꯇꯅꯥ  ꯂꯝꯇꯥ  ꯊꯥꯒꯤ  ꯑꯍꯥꯟꯕꯥ  ꯊꯥꯡꯖ   ꯑꯁꯤꯗꯥ   ꯆꯥꯀꯧꯈꯤ  ꯫   ꯑꯁꯨꯝꯅꯥ   ꯏꯕꯨꯙꯧ  ꯏꯕꯦꯟꯊꯧ   ꯑꯅꯤꯅꯥ   ꯂꯥꯌꯥꯝꯁꯤꯡꯕꯨ   ꯆꯥꯀꯧꯕꯥ   ꯑꯁꯤꯕꯨ  ꯅꯤꯡꯁꯤꯡꯖꯕꯥ  ꯑꯣꯏꯅꯥ   ꯇꯥꯏꯕꯪ   ꯃꯤꯑꯣꯏꯁꯤꯡꯅꯥ  ꯃꯩꯅꯥ  ꯋꯥꯏ   ꯇꯥꯡꯅꯥ   ꯁꯨꯝ  ꯂꯝꯇꯥ ꯊꯥꯒꯤ ꯑꯍꯥꯟꯕꯥ  ꯊꯥꯡꯖꯗꯥ  ꯉꯝꯖꯕꯥ  ꯃꯅꯥ  -   ꯃꯁꯤꯡ,  ꯆꯦꯡ  -   ꯍꯋꯥꯏ,  ꯊꯨꯝ  -   ꯃꯣꯔꯣꯛꯅꯆꯤꯡꯕꯥ   ꯃꯆꯜꯁꯤꯡꯅꯥ  ꯂꯝꯇꯥ  ꯂꯥꯏꯌꯥꯝꯁꯤꯡꯒꯤ  ꯃꯐꯝꯗꯥ  ꯆꯥꯛꯊꯥ  ꯇꯝꯖꯈꯤ  ꯫  ꯃꯁꯤꯕꯨ  ꯁꯔꯣꯏ  ꯉꯥꯔꯣꯏ  ꯈꯥꯡꯕꯥ  ꯍꯥꯏꯅꯥ  ꯈꯪꯅꯈꯤ  ꯫  ꯃꯔꯝ  ꯑꯁꯤ  ꯂꯩꯈꯤꯕꯗꯒꯤ  ꯑꯇꯩ  -   ꯑꯇꯩ  ꯊꯥꯒꯤ  ꯊꯥꯒꯤ  ꯊꯥꯡꯖ  ꯑꯍꯥꯟꯕꯗꯥ  ꯁꯔꯣꯏ  ꯈꯥꯡꯗꯗꯨꯅꯥ  ꯂꯝꯇꯥ  ꯊꯥꯒꯤ  ꯊꯥꯡꯖ  ꯑꯍꯥꯟꯕꯗꯥ  ꯁꯔꯣꯏ   ꯈꯥꯡꯅꯈꯤꯕꯅꯤ ꯫